Fagerborg kyrkje

Fagerborg kyrkje er ei treskipa langkyrkje frå 1903 i sørenden av Stensparken på Fagerborg i Oslo kommune, teikna av Hagbarth Schytte-Berg, som vann ein arkitektkonkurranse. Kyrkja har tilkomst frå den såkalla Norabakken i Pilestredet. Kyrkja er oppført i teglstein forblenda med granitt frå Skjeberg i Østfold, og tårnet er asymmetrisk plassert, slik det var populært på den tida. Ho er prega av ein historistisk eklektisisme, det vil seie at arkitekten har blanda saman eit utval av arkitektoniske stildrag frå ulike tidsperiodar. Dei tre inngangsdørene side om side poengterer at kyrkja er treskipa. Tilsvarande ordningar med tre inngangsdører er å sjå i store katedraler frå mellomalderen på kontinentet, sjå til dømes Notre-Dame de Paris. Det er ikkje gravplass ved kyrkja. Fotnotar Litteratur Kirkebøe, M.C. (2007). Knut Arve Tvedt og Øyvind Reisegg, red. Oslos kirker i gammel og ny tid (2 utg.). Oslo: Kunnskapsforlaget. s. 28-29. ISBN 978-82-573-1946-5. Eldal, Jens Christian og Havran, Jiri (2002). Kirker i Norge, bind 3: Med historiske forbilder. 1800-tallet. Oslo: ARFO. s. 192-195. ISBN 82-91399-11-5. CS1 maint: Multiple names: authors list (link) Tvedt, Knut Are, red. (2010). Oslo byleksikon (5 utg.). Oslo: Kunnskapsforlaget. s. 161-162. ISBN 978-82-573-1760-7. Bakgrunnsstoff Fagerborg kyrkjelyd «Fagerborg kirke». Kyrkjesøk. Henta 18. september 2017. Artemisia.no om kyrkja Natursteinkirkene i Oslo Fagerborg kyrkje i kulturminnesok.no, nettstaden til Riksantikvaren